- Det er en frygtelig hændelse, vi har set i Aalborg. Sådan lyder det fra minister for ligestilling, Trine Bramsen. Ministeren refererer til den verserende sag om 22-årige Mia Skadhauge Stevn, som politiet formoder er blevet dræbt . - Vi har et problem, og det bliver vi nødt til at gøre noget ved. Vi kan ikke være bekendt overfor kvinder, at de skal føle sig utrygge, fastslår Trine Bramsen. Derfor vil regeringen nu komme med en handleplan, der skal forsøge at sikre, at færre, eller i bedste fald ingen kvinder, dræbes umotiveret. - Fra regeringens side der kommer vi med en handlepan, og den er jeg i fuld gang med at samle inspiration til, siger hun. Handleplanen skal udarbejdes i samarbejde justitsministeriet, beskæftigelsesministeriet, socialministeriet, diverse interesseorganisationer og ikke mindst ligestillingsministeriet, som Bramsen selv står i spidsen for. Video: Hør herover hvad Trine Bramsen konkret ønsker at gøre.
Minister for ligestilling, Trine Bramsen (S) mener, at synet på kvinder skal ændres.